ߡߊ߲߬ߘߋ߲߫ ߝߘߎ ߣߌ߫ ߝߘߎߝߋ߲ ߠߎ߬

ߛߏ߲߬ߖߘߊ߫ ߞߵߊ߬ ߦߌ߬ߘߊ߬ ߞߏ߫ ߞߊ߬ ߝߘߎߝߋ߲ ߡߊߓߍ߲߬، ߊ߬ ߕߘߍ߬ ߣߛߌ߬ ߕߊ߲ ߡߍ߲ ߘߌ߫߸ߊ߬

ߞߵߏ߬ ߓߐ߫ ߊ߬ ߡߊ߬ ߝߋߎ߫ ߸ߞߵߊ߬ ߕߏ߫ ߣߛߌ߬ ߃ ߡߊ߬، ߞߏ߫ ߣߛߌ߬ ߞߋߟߋ߲ ߦߋ߫ ߘߋ߲ ߝߊ ߕߊ ߘߌ߫، ߞߋߟߋ߲ ߦߋ߫ ߘߋ߲ ߣߊ ߕߊ ߘߌ߫߸ߊ߬ ߕߐ߬ ߞߋߟߋ߲ ߦߋ߫ ߘߋ߲ߡߛߏ߫ ߘߎ߲߬ߘߎ߬ߡߊ ߘߌ߫



 ߞߊ߬ ߘߋ߲ߡߛߏ ߓߘߊߡߐ߮ ߟߊߘߌߦߊ߫ ߝߘߎ߫ ߣߊ߲ߝߟߏ ߘߐ߬ 
 ߞߏ߫ ߘߋ߲ߡߛߏ ߓߘߊߡߐ߮ ߟߎ߬ ߟߊߘߌߦߊ߫ ߝߋ߲ ߞߏ ߛߌߟߊ ߝߍ߬ ߸ߓߍߣߐ߯ ߣߌ߫ ߓߊߘߋ߲ ߣߌ߫ ߣߊ߫ ߛߌ߬ߣߊ ߣߌ߫ ߝߘߎ߫ ߕߊ߯ߡߊ ߟߎ߬، ߏ߬ ߓߍ߯ ߣߌ߭ ߦߋ߫ ߞߍ߫ ߝߋ߲ ߓߘߎߓߘߎ ߟߎ߫ ߟߋ߬ ߘߌ߫ ߸ ߝߊ߰ߣߌ߲ ߣߌ߫ ߥߏ߬ߙߏ ߣߌ߫ ߞߐ߱ ߟߎ߬ ، ߞߣߵߏ߬ ߝߋ߲ ߣߌ߭ ߞߊߣߊ߬ ߞߍ߫ ߓߌߦߊ߲ ߘߌ߫ ߸ ߊ߬ ߞߊߣߊ߬ ߞߍ߫ ߓߌߦߊ߲߫ ߛߐ߲ߞߐ ߘߌ߫ .

 ߓߌ߲ߦߊ߫ ߖߊ߲߬ߞߊ߬ߙߏ ߘߏ߲߬ ߘߊ߫߸ߞߵߊ߬ ߘߣߐ߬ߦߊ߬ߟߌ ߝߘߎ ߘߐ߫ 
 ߞߏ߫ ߣߌ߫ ߓߌߦߊ߲ ߖߊ߲ߞߊߙߏ ߘߏ߲߬ ߘߊ߫ ߖߡߊ߬ߣߊ ߞߣߐ߫ ߞߵߊ߬ ߘߊ ߜߟߍ߬ߦߊ߬ ߞߏߖߎ߯ߦߊ߫ ߸ ߗߍ߬ߡߐ ߟߎ߬ ߘߌ߫ ߛߋ߫ ߘߏ߫ ߓߐ߫ ߟߊ߫  ߝߘߎ߫ ߣߛߌ ߦߙߌߞߊ ߟߊ߫، ߣߌ߫ ߓߌߦߊ߲ ߠߎ߬ ߓߎ߯ ߘߊ߫ ߕߎ߲߯ ߸ ߝߘߎߝߋ߲ ߘߌ߫ ߘߝߊ߫ ߣߛߌ߬ ߃ ߟߊ߫، ߓߊ߬ߙߌ߬ ߝߘߎ ߡߍ߲ ߠߎ߬ ߞߍ߫ ߘߊ߫ ߘߏߓߐ߲ߒߣߊ ߕߎ߬ߡߊ ߟߊ߫ ߸ ߏ߬ ߟߎ߬ ߘߝߊ ߕߍ߫ ߛߙߊ߬ ߟߊ߫ ߡߎ߬ߕߎ߲ ߘߋ߬، ߣߌ߫ ߝߘߎ ߘߏ߲߬ ߞߍ߫ ߘߊ߫ ߛߊ߬ߕߊ ߘߌ߫ ߸ ߣߊ߲ߝߟߏ ߓߍ߬ߙߍ ߡߍ߲ ߓߐߣߍ߲ ߓߊ߯ ߞߍ߫ ߸ ߏ߬ ߟߋ ߦߋ߫ ߟߊߛߊ߬ߦߌ߬ .

 ߝߘߎߝߋ߲ ߘߌ߫ ߛߋ߫ ߓߌߦߊ߲ ߡߌ߲߲߬ߛߍ߲ ߘߌ߫ 
 ߞߏ߫ ߝߘߎߝߋ߲ ߣߌ߬ߛߌ ߘߌ߫ ߛߋ߫ ߛߙߊ߬ ߟߊ߫ ߛߊ߱ ߣߌ߫ ߓߊ߭ ߘߐ߫، ߣߛߌ߬ ߞߋߟߋ߲ ߦߋ߫ ߛߊ߰ ߄ ߘߌ߫ ߥߟߊ߫ ߓߊ߬ ߄ ߘߌ߫ ߤߊߡߊ߲ߕߍ߫ ߛߊ߰ ߂ ߣߌ߫ ߓߊ߬ ߂ . 

 ߝߘߎߝߋ߲ ߛߎ߯ߦߊ߫ ߟߎ߫ 
 ߞߏ߫ ߝߘߎߝߋ߲ ߦߋ߫ ߞߍ߫ ߓߌߦߊ߲ ߣߌ߫ ߝߊ߰ߣߌ߲ ߣߌ߫ ߛߣߍ߬ߝߋ߲ ߠߋ߬ ߘߌ߫، ߊ߬ ߞߊߣߊ߬ ߞߍ߫ ߛߊߣߌ߲ ߣߌ߫ ߞߐ߰ ߜߊ߲ߛߊ߲ ߘߌ߫ ߥߟߊ߫ ߝߋ߲ ߡߍ߲ ߕߍ߫ ߛߐ߬ߘߐ߲߬ ߠߊ߫ ߕߎ߬ߡߊ ߓߍ߯ ߣߌ߫ ߦߌߟߊ ߓߍ߯ ߘߐ߫ .

 ߘߣߐ߬ߦߊ߬ߟߌ ߝߘߎ ߘߐ߫ 
ߞߏ߫ ߝߘߎߝߋ߲ ߖߊ߬ߕߋ ߡߍ߲ ߟߊߕߍ߰ߣߍ߲ ߥ߯ߕߌ ߡߍ߲ ߠߊ߫ ߸ ߡߐ߰ ߘߌ߫ ߛߋ߫ ߘߏ߫ ߓߐ߫ ߟߴߏ߬ ߟߊ߫ ߤߌߣߊ߫ ߓߟߏ ߡߊ߬ ߸ ߓߊ߬ߙߌ߬ ߡߍ߲ ߓߊ߯ ߘߏ߫ ߟߴߏ߬ ߞߊ߲߬ ߥߊߛߏ ߡߊ߬ ߥߟߊ߫ ߘߊ߰ߙߊ߬ߞߙߊ߫ ߡߊ߬ ߸ ߊ߬ ߣߌ߫ ߡߍ߲ ߓߊ߯ ߏ߬ ߡߌ߬ߘߊ߬ ߝߋ߲ߞߏߒߕߋߦߊ ߡߊ߬ ߸ ߡߐ߰ߓߊ ߟߎ߬ ߦߋ߫ ߞߏ߫ ߟߊߕߐ߲߫ ߏ߬ ߟߎ߬ ߟߊ߫ ، ߞߵߊ߬ߟߎ߬ ߘߐ߯ߦߊ ߞߵߊ߬ߟߎ߬ ߣߴߊ߬ߟߎ߬ ߟߊ߫ ߝߘߎ߫ ߛߐ߲ߞߐߟߐ߲ ߓߍ߯ ߟߊߡߊ߬ߟߏ߬ߦߊ߬ ߢߐ߯ߛߐ߫ ، ߊ߬ ߣߌ߫ ߞߵߊ߬ߟߎ߫ ߟߐ߬ ߛߏ ߟߊߘߊ߲ ߠߊ߫ ߓߌߦߊ߲ ߞߎ߲ߓߊߓߊ ߟߊ߫ .
 =ߝߘߎߝߋ߲ ߞߍ߫ ߡߊߘߍ߬ߡߍ߲߫
ߞߏ߫ ߝߘߎߝߋ߲ ߝߊ߲ߞߋߟߋ߲ ߘߌ߫ ߛߋ߫ ߞߍ߫ ߟߊ߫ ߖߎ߬ߟߎ  ߛߙߊ߬  ߘߌ߫، ߓߊ߬ߙߌ߬ ߝߏ߫ ߖߎ߬ߟߎ ߊ߬ߟߎ ߏ߬ ߦߋ߫ ߛߙߊ߬ ߟߋ߬، ߞߏ߫ ߞߡߊ߬ߙߊ߬ߒߞߋ ߝߊ߲߭ ߘߌ߫ ߛߊ߯ߡߍߦߴߊ߬ ߘߋ߲ߡߛߏ ߝߘߎߝߋ߲ ߓߍ߯ ߡߌ߬ߘߊ߬ ߟߊ߫ ߞߢߐ߫ ߡߊߟߐ ߢߍ߫ߝ ߊ߬ ߣߌ߫ ߞߏ߫ ߤߙߐߞߍ ߝߣߊ߫ ߘߌ߫ ߡߊ߬ߟߏ߬ߦߴߊ߬ ߡߏ߬ߛߏ ߝߘߎߝߋ߲ ߖߟߎ߬ ߡߊ߬ߕߡߊߣߊ ߘߐ߫ ߝߏ߫ ߞߵߊ߬ ߛߋ߫ ߡߞߊ߬ߣߌ߲߬ߣߌ߲ ߘߐ߫ .

 ߣߌ߫ ߡߏ߬ߛߏ ߡߊߟߐ߬ ߘߊ߫ ߗߍ߭ ߟߎ߬ ߡߊ߬ 
 ߞߏ߫ ߣߌ߫ ߞߢߐߗߍ ߡߊ߫ ߕߘߍ߬ ߟߎ߫ ߘߐ߫߸ ߊ߬ ߦߋ߫ ߡߊߞߐ߬ߣߐ߲߬ ߞߊߙߏ߫ ߛߓߊ߬ ߟߊ߫، ߊ߬ ߢߐ߲߰ߘߐ߫ ߣߌ߫ ߞߢߐ߫ ߡߊߟߐ߫ ߖߌ߲߬ߓߊ߲ߖߌ߲ߓߊ߲ ߣߐ߬ ߞߍ߫ ߘߊ߫ ߗߍ߭ ߓߊ ߓߐ߫ ߟߴߊ߬ߡߊ߬ ߸ ߛߴߏ߬ ߢߊߘߐߜߍ ߟߐ߲߫، ߒ߬ߓߊ߬ ߣߴߊ߬ ߡߊ߫ ߞߏ-ߏ-ߞߏ߫ ߟߋ߬ ߣߐ߬ ߞߊߙߏ߫ ߛߊ߬ߓߊ ߞߘߐ߫ ߸ ߝߘߎ ߦߋ߫ ߓߟߏߞߊ߬، ߏ߬ ߟߋ ߝߌ߬ߛߊ߬ ߞߢߐ ߘߌߣߍ߲ ߘߌ߫ ߟߎ߫ ߡߊ߫ ߡߐ߫ ߜߘߍ߫ ߡߊ߬ ߸ ߞߊ߬ ߕߍߜߟߍߦߊ ߟߊߘߏ߲߬ ߟߎ ߞߣߐ߫.

 ߘߓߍ߫ߘߐ߬ߜߊ߬ߛߌ ߓߊ߯ ߗߍ߭ ߡߌ߬ߣߊ߬ 
ߣߌ߫ ߘߓߍ߬ߘߐ߬ߜߊߛߌ ߣߊ߬ ߘߊ ߗߍ߭ ߡߍ߲ ߛߐ߬ߘߐ߲߬ ߞߐ ߟߊ߫ ߥߟߊ߫ ߦߍ߬ߦߊ ߸ ߗߍ߭ ߣߴߊ߬ ߡߏ߬ߛߏ ߞߎ߲߬ߞߏ ߟߴߏ߬ ߘߌ߫، ߊ߬ߟߎ߬ ߓߍ߯ ߟߋ߬ ߘߍ߬ ߟߊ߫ ߞߵߏ߬ ߘߊ߲ߘߊ߫، ߣߌ߫ ߢߊ߫ ߡߊ߫ ߛߐ߬ߘߐ߲߬ ߗߍ߭ ߞߍ߲ߘߍߦߊ߫ ߞߏ߫ ߡߊ߬ ߝߋߎ߫ ߸ߗߍ߭ ߦߋ߫ ߘߌ߬ߢߍ߬ ߞߊ߬ ߡߏ߬ߛߏ ߟߊߕߊ߬ߡߌ߲ ߓߊߘߋ߲ ߘߏ߫ ߡߊ߬ ߘߓߌ߬ ߘߐ߫، ߓߊ߬ߙߌ߬ ߘߋ߲ ߠߎ߬ ߦߋ߫ ߝߘߎߞߍ ߕߦߊ ߟߋ߬ ߟߊ߫ ߘߋ߬، ߓߚߏ߫ ߣߊ߲ߝߟߏ ߣߌ߫ ߥߙߏ߬ ߕߊ߲ ߠߋ߬ ߕߊ߫ ߦߋ߫ ߘߋ߲ ߘߌ߫ ߸ ߘߓߍ߬ ߘߐ߬ ߟߊߟߌ ߕߊ߫ ߕߍ߫، ߣߌ߫ ߦߟߌߘߐߜߊߛߌ ߝߣߊ߫ ߞߊ߬ ߡߏ߬ߛߏ ߛߐ߬ߘߐ߲߬ ߘߋ߲ߡߌߛߍ߲ߦߊ ߘߐ߫ ߥߟߊ߫ ߦߟߌߕߍ߯ ߖߏߣߊ ߸ ߏ߬ ߝߣߊ߫ ߣߴߊ߬ ߗߍ߬ ߞߎ߲߬ߞߏ ߟߴߏ߬ ߘߌ߫ ߸ ߊ߬ߟߎ߬ ߓߍ߯ ߟߋ߬ ߘߍ߬ ߟߊ߫ ߞߵߏ߬ ߘߊ߲ߘߊ߫، ߡߏ߬ߛߏ ߕߴߛߋ߫ ߟߊߓߐ߫ ߟߊ߫ ߓߏ߲ߣߊߛߌ ߘߐ߫ ߞߏ߬ߟߌ߬ߦߋ߬ߓߊߟߌߦߊ ߛߌ߰ ߝߌ߬ߟߊ ߏ߬ ߝߋ߲-ߋ-ߘߐ߫، ߝߏ߫ ߣߌ߫ ߡߏ߬ߛߏ ߡߍ߲ ߞߵߊ߬ ߖߘߍ߬ ߟߊߓߐ߫ ߊ߬ ߘߐ߫.

 ߛߎ߲ߞߎߘߎ߲ ߓߊ߯ ߡߊߟߐ߬،ߊ߬ ߕߍ߫ ߛߎ߲ߞߎߘߎ߲ ߢߊ߫ ߘߐ߬ 
 ߞߏ߫ ߣߌ߫ ߛߎ߲ߞߎߘߎ߲ ߡߍ߲ ߡߊߟߐ߬ ߘߊ߫ ߞߵߊ߬ ߕߘߍ߬ ߊ߬ ߕߴ ߊߟߊ߫ ߛߌߟߊ ߘߐ߫ ߸ ߞߏ߫ ߦߋ߫ ߟߊߕߐ߲ ߞߢߐ߫ ߡߛߏ ߖߍ߬ߘߍ ߟߊ߫ ߸ ߊ߬ ߣߌ߫ ߗߍ߭ ߡߍ߲ ߞߵߊ߬ ߘߐߣߐ߯ ߸ ߊ߬ ߟߊߡߐ߬ߣߍ߲ ߡߏ߬ߛߏ ߡߍ߲ ߝߣߊ߫ ߓߟߏ߫ ߸ ߞߵߏ߬ ߟߊߘߐ߯ߦߊ ߞߊߕߌ߫، ߓߊ ߊ߬ ߡߊ߲ ߞߎ߬ߛߊ߲߬ ߘߋ߲ ߠߊߡߐ ߟߊ߫، ߓߊ߬ߙߌ߬ ߏ߬ ߕߴߛߋ߫ ߞߍ߫ ߟߊ߫ ߝߘߎ ߛߊ߬ ߞߎ߲ ߘߌ߫ ߡߛߏ߬ ߗߍ ߣߌ߫ ߘߋ߲ ߝߊ ߛߌ߫ ߓߟߏ߫ .

 ߝߘߎ߫ ߕߍߘߐߓߍ߲߫ 
 ߞߏ߫ ߝߘߎ ߕߍߘߐߓߍ߲ ߛߌߟߊ ߝߍ߬ ߸ ߞߊ߬ ߞߢߐ ߞߎߘߊ ߞߐߡߐ߯ߦߊ ߞߊ߬ߙߌ߬ߝߊ ߛߌ߰ߢߐ߲߯ ߝߌ߬ߟߊ߬ ߟߊ߫ ߸ ߗߍ߬ ߞߋߟߋ߲ ߣߌ߫ ߡߛߏ߬ ߞߋߟߋ߲، ߏ߬ ߟߎ߬ ߦߋ߫ ߕߏ߫ ߞߢߐ ߣߴߊ߬ ߟߊߟߌ߫ ߟߊ߫ ߝߐߢߐ߲ߞߐ߫ ߡߌߛߍ߲ ߠߎ߬ ߘߐ߫ ߞߍ߬ߣߍ߲، ߤߊߞߍߕߏ߫ ߘߋ߲ ߝߊ ߣߌ߫ ߛߋ߲ ߣߊ ߖߎ߬ߛߎ ߞߊߣߊ߬ ߕߏ ߞߊ߬ߛߌ߬ ߟߊ߫ ߥߐ߬ߦߐ߬ ߡߌ߬ߛߍ߲߬ߣߍ߲ ߓߍ߯ ߡߊ߲ߞߊ߲ ߡߍ߲ ߘߐ߫ ߕߎ߬ߡߊ ߓߍ߯ ߟߊ߫. ߞߏ߫ ߝߘߎ ߞߐߡߐ߮ ߏ߬ ߟߎ߫ ߘߏ߲߬ ߦߋ߫ ߞߏ߫ ߘߐߓߍ߲ߠߊ ߜߊ߲ߛߊ߲ ߠߋ߬ ߘߌ߫ ߸ ߊ߬ߟߎ߬ ߞߊߣߊ߬ ߞߍ߫ ߝߘߎ ߣߊ߯ߝߌ߯ ߟߎ߫ ߘߌ߫ .

 ߝߘߎ߫ ߖߊ߬ߛߙߋ߬ߡߊ߬ߟߊ ߘߏ߫ ߗߍ߭ 
 ߛߏ߲߬ߖߘߊ߫ ߞߵߊ߬ ߦߌ߬ߘߊ߬ ߞߏ߫ ߝߘߎ ߕߍ߫ ߘߋ߲ߡߛߏ ߞߍ߫ ߟߊ߫ ߖߐ߲߬ ߘߌ߫ ߛߊ߫ ߸ ߓߊ߬ߙߌ߬ ߊ߬ ߘߴߊ߬ ߞߍ߫ ߓߟߏߡߐ߮ ߘߌ߫،ߣߌ߫ ߡߏ߬ߛߏ ߡߍ߲ ߞߵߊ߬ ߖߘߍ߬ ߕߏ߫ ߓߟߏߡߐ߯ߦߊ ߟߊ߫ ߸ ߏ߬ ߘߌ߫ ߘߤߊ، ߓߚߏ߫ ߓߏ߲ߣߊߛߌ ߘߐ߫ ߸ ߊߟߊ߫ ߟߋ߬ ߣߊ߬ ߡߏ߬ߛߏ ߞߍ߫ ߟߊ߫ ߘߎ߰ߡߊ߬ ߝߋ߲ ߘߌ߫، ߊ߬ ߘߏ߲߬ ߞߊ߫ ߞߊ߲߫ ߞߵߊ߬ ߖߘߍ߬ ߕߏ߫ ߘߎ߰ߡߊ߬ߝߋ߲߬ߦߊ ߏ߬ ߟߊ߫ ، ߣߌ߫ ߡߏ߬ߛߏ ߡߍ߲ ߝߊ߲߭ ߞߵߊ߬ ߕߊ߫ ߞߍߕߊ ߟߐ߲߫ ߝߘߎ ߛߌ߱ ߘߐ߫ ߸ ߏ߬ ߘߌ߫ ߞߍ߫ ߤߙߐ߫ ߡߛߏ ߘߝߊߣߍ߲ ߘߌ߫ ، ߡߊ߲߬ߘߋ߲ ߛߊ߲ߘߊ ߦߴߊ߬ ߝߐ ߟߊ߫ ߏ߬ ߟߋ߫ ߘߐ߫ ߞߏ߫: ((ߖߐ߲߭ ߠߎ߬ ߓߋ߲ߓߊ߫ ߕߐ߯ ߟߋ߬ ߞߏ߫ ߝߐߒߢߍ߫ ߤߙߐ ߞߵߊ߬ ߕߊ߫ ߞߍ߫ ߕߊ߫ ߟߐ߲ ߠߋ߬)).

 ߝߘߎߡߊ ߝߌ߬ߟߊ ߟߊ߫ ߓߍ߲߬ߓߊߟߌ ߛߌ߱ ߘߐ߫ 
 ߞߏ߫ ߣߌ߫ ߝߘߎߡߊ߫ ߝߌ߬ߟߊ ߡߊ߫ ߛߋ߫ ߞߎ߲ ߠߊ߫ ߛߌ߱ ߘߐ߫ ߸ ߝߘߎ ߦߋ߫ ߛߊ߬، ߞߴߏ߬ ߟߋ ߝߌ߬ߛߊ߬ ߝߘߎ߫ ߜߏ ߟߊߝߛߊ߬ߣߍ߲ ߘߌ߫ ߢߊ߫ ߡߊ߬ ߸ ߓߍ߯ ߘߴߊ߬ ߛߐ߲ ߛߐ߬ߘߐ߲߬ ߊ߬ ߘߐ߫ ߢߊ߫ ߡߍ߲، ߞߏ߫ ߓߊ߬ߙߌ߬ ߝߘߎߛߊ ߦߋ߫ ߕߊ߯ ߞߍ߫ ߥߊ߭ ߟߋ߬ ߘߐ߫ ߸ ߤߊ߲ߞߟߌߡߊ ߛߌ߫ ߞߊߣߊ߬ ߛߐ߲߬ ߊ߬ ߦߋ߫ ߞߴߊ߬ ߟߊ߫ ߟߎ ߡߊ߬، ߞߏ߫ ߝߘߎߛߊ ߦߋ߫ ߛߌߦߊߦߊ߫ ߟߊ߫ ߡߐ߰ߓߊ ߞߎ߲߬ߣߊ߲ߜߏ ߟߋ߬ ߕߋ߬ߟߋ ߘߐ߫، ߊ߬ ߣߌ߫ ߞߏ߫ ߡߊ߲ߛߊ߫ ߖߎ߬ߟߊ߬ߖߎ߯ ߖߊߡߙߎ ߟߋ߬ ߝߘߎߛߊ ߘߐߘߌߦߊ߫ ߟߴߊ߬ ߕߋ߬ߟߋ ߘߐ߫

 ߡߏ߬ߛߏ ߘߐ߬ ߢߊߙߌߢߊߙߌ߫ ߟߎ߬ ߣߌ߫ ߡߏ߬ߛߏ ߘߎߢߊ߫ ߟߊߡߌߣߌ߲ ߟߎ߫ 
 ߞߏ߫ ߗߍ߭ ߡߍ߲ ߠߎ߬ ߦߋ߫ ߡߛߏ߬ ߘߐ߬ ߢߊߙߌߢߊߙߌ߫ ߟߊ߫، ߊ߬ ߣߌ߫ ߡߏ߬ߛߏ ߡߍ߲ ߠߎ߬ ߦߋ߫ ߘߎߢߊ߫ ߟߊߡߌߣߌ߲ ߛߊ߬ߓߊ ߘߌ߫، ߞߏ߫ ߓߍ߯ ߦߋ߫ ߘߍ߬ ߞߵߏ߬ ߟߎ߫ ߛߐ߲߬ ߏ߬ ߘߐߜߏߦߊ߫ ߊ߬ߟߎ߬ ߓߟߏ߫، ߏ߬ ߘߐ߬ ߗߍ߭ ߡߍ߲ ߓߊ ߡߏ߬ߛߏ ߝߌ߬ߟߊ ߓߌ߬ߟߊ߬ ߸ ߡߐ߰ ߛߌ߫ ߞߴߏ߬ ߛߐ߫ ߡߛߏ߬ ߟߊ߫ ߡߎ߬ߕߎ߲߬ ، ߡߍ߲ ߓߴߏ߬ ߛߐ߫ ߡߛߏ߬ ߟߊ߫ ߓߍ߯ ߦߴߏ߬ ߞߟߍ߬ ، ߓߊߏ ߌ ߘߴߊ߬ ߕߘߍ߬ ߏ߬ ߟߋ ߣߵߊ߬ ߟߐ߬ ߟߊ߫ ߡߛߏ߬ ߓߌߟߊ ߟߊ߫ ߞߏ߫ ߊ߬ ߘߴߊ߬ ߕߊ߫ ߘߴߊ߬ ߡߊ߬ ، ߊ߬ ߣߌ߫ ߝߣߊ߫ ߞߏ߫ ߡߏ߬ߛߏ ߡߍ߲ ߓߊ߯ ߝߘߎߛߊ߫ ߝߌ߬ߟߊ߬ ߞߍ߫ ߸ ߗߍ߬ ߛߌ߫ ߞߴߏ߬ ߝߘߎ߫ ߡߎ߬ߕߎ߲߬ ߤߊߟߴߊ߬ ߣߎ߲ߜߟߊ ߓߊ߯ ߞߍ߫ ߛߎ߫ ߟߴߊ߬ ߘߊ ߘߐ߫، ߞߏ߫ ߞߏ߫ ߖߎ߮ ߟߋ߬ ߕߐ߲ ߛߌ߰ ߟߴߊ߬ ߖߘߍ߬ ߟߊ߫ .
ߦߌߟߡߊ:ߘߐ߬ߝߐ
ߦߌߟߡߊ:ߡߊ߲߬ߘߋ߲߫ ߞߎ߬ߙߎ߲߬ߘߎ
ߦߌߟߡߊ:ߖߌ߬ߣߍ߬ ߞߊ߲ߓߍ߲
ߦߌߟߡߊ:ߡߊ߬ߟߌ߬ߓߊ
ߦߌߟߡߊ:ߜ߭ߊ߲ߓߌߦߊ߫
ߦߌߟߡߊ:ߊߝߙߌߞߌ߬ ߕߟߋ߬ߓߋ